ພວກ Taliban ອ້າງວ່າ ຕົນເປັນຜູ້ໂຈມຕີ ຄ້າຍທະຫານອັງກິດ ຢູ່ອັຟການິສຖານ
ພວກ Taliban ວ່າ ການໂຈມຕີຄ້າຍທະຫານອັງກິດ ຢູ່ອັຟການິສຖານແມ່ນເພື່ອຕອບໂຕ້ ຕໍ່ຮູບເງົາທີ່ໝິ່ນປະໝາດ ພະສາດສະດາ Muhammad ແລະເພື່ອຢາກສັງຫານເຈົ້າຊາຍອັງກິດ.
ພວກ Taliban ໄດ້ອ້າງເອົາຄວາມຮັບຜິດຊອບໃນການໂຈມ ຕີຄ້າຍທະຫານ ອັງກິດແຫ່ງນຶ່ງຢູ່ໃນອັຟການິສຖານ ທີ່ໄດ້ເຮັດ ໃຫ້ທະຫານມາຣິນຂອງສະຫະລັດ 2 ຄົນເສຍຊີວິດໄປ ໂຄສົກຂອງກຸ່ມຫົວຮຸນແຮງດັ່ງກ່າວ ໄດ້ກ່າວໃນວັນເສົາມື້ນີ້ວ່າ ການໂຈມຕີຄັ້ງນີ້ ແມ່ນເພື່ອເປັນການຕອບໂຕ້ຕໍ່ຮູບເງົາ ທີ່ໝິ່ນ ປະໝາດພະສາດສະດາ Muhammad ແລະກໍຍ້ອນວ່າເຈົ້າຊາຍ Harry ຂອງອັງກິດໄດ້ປະຕິບັດງານ ຢູ່ໃນຄ້າຍນັ້ນ ເຈົ້າໜ້າທີ່ທະຫານກ່າວວ່າ ພວກກະບົດໄດ້ໃຊ້ປືນຄົກ ແລະຈະ ຫລວດ RPG ຍິງຖະຫລົ່ມໃສ່ຄ້າຍ Bastion ຢູ່ໃນແຂວງ Helmand ມີທະຫານຫລາຍຄົນ ໄດ້ຮັບບາດເຈັບ ໃນການໂຈມ ຕີດັ່ງກ່າວ ພວກເຈົ້າໜ້າທີ່ເວົ້າວ່າ ເຈົ້າຊາຍ Harry ທີ່ເປັນອັນດັບສາມໃນ ຖັນແຖວຂອງ ຜູ້ທີ່ຈະໄດ້ຂຶ້ນຄອງບັນລັງຂອງອັງກິດ ບໍ່ໄດ້ຕົກ ຢູ່ໃນສະພາບທີ່ເປັນອັນຕະລາຍແຕ່ຢ່າງໃດ ເຈົ້າຊາຍໄດ້ຖືກ ສົ່ງໄປປະຕິບັດງານຢູ່ທີ່ນັ້ນ ໃນນາມທີ່ເປັນນັກບິນເຮລິຄອບເຕີ ພວກ Taliban ປະກາດວ່າ ຈະສັງຫານຊີວິດຂອງພະອົງ